
	1. 
	Pavadinimas
	Laikinojo įdarbinimo įmonių įrašymas į Licencijų informacinę sistemą.


	2. 
	Siūlytojas
	Lietuvos Respublikos Vyriausybė kaip LRTT šalis


	3. 
	Trumpas pristatymas

	Pakeitimas atliekamas atsižvelgiant į tai, kad nuo 2027 m. liepos 1 d. įsigaliojus Seimo priimto Lietuvos Respublikos viešojo administravimo įstatymo Nr. VIII-1234 1, 2, 5, 9, 10, 11, 12, 19, 23, 24, 29, 30, 31, 33, 35, 37, 40 straipsnių ir IV skyriaus pavadinimo pakeitimo, Įstatymo papildymo III-1 skyriumi, 33-1 straipsniu ir priedu bei 29 straipsnio pripažinimo netekusiu galios įstatymo nuostatoms, darbdavio, kuris ketina vykdyti laikinojo įdarbinimo veiklą ir atitinka kriterijus, kuriuos turi atitikti laikinojo įdarbinimo įmonė, įrašymas į Valstybinės darbo inspekcijos  laikinojo įdarbinimo įmonių sąrašą bus laikoma veiklos licencijavimu ir tai turi būti įrašoma į specialų licencijų registrą LIS. 
Šiais pakeitimais siekiama suderinti Darbo kodekso, Užimtumo įstatymo ir Įstatymo „Dėl Užsieniečių teisinės padėties“ nuostatas su jau priimtais Viešojo administravimo įstatymo pakeitimais.   

Taip pat, atsižvelgiant į Valstybinės darbo inspekcijos pateikiamą statistiką bei praktikoje susiklostančias problemas, kai įmonės pateikia prašymus leisti vykdyti laikinojo įdarbinimo veiklą, tačiau įmonės būna nepateikusios privalomų dokumentų ar metinių ataskaitų Juridinių asmenų registrui, arba  neįdarbinusios juridinio asmens vadovo, siūloma papildyti kriterijų, kuriuos turi atitikti laikinojo įdarbinimo įmonė, siekianti vykdyti laikinojo įdarbinimo veiklą, sąrašą.

	4. 
	Pranešėjas

	Tautvydas Zasas, Socialinės apsaugos ir darbo ministerijos Darbo teisės grupės vyresnysis patarėjas


	5. 
	Aptarimo būdas ir siūlomi sprendimai
	Informacijos pateikimas, diskusijos ir sprendimo priėmimas


	6. 
	Kviestiniai asmenys
	


	7. 
	Sprendimo projektas
	Pritarti Darbo kodekso 72 ir 721 straipsnių pakeitimo įstatymo projektui;
Pritarti Užimtumo įstatymo 57 straipsnio pakeitimo įstatymo projektui;
Pritarti Įstatymo „Dėl užsieniečių teisinės padėties“ 35, 44 ir 50 straipsnių pakeitimo įstatymo projektui.

	8. 
	Papildoma medžiaga
	Lietuvos Respublikos darbo kodekso, Užimtumo įstatymo ir Įstatymo „Dėl užsieniečių teisinės padėties“ lyginamieji variantai.



Teikėjas: Socialinės apsaugos ir darbo ministerija
